
Pfi daKto re 

e la lasta jaro mi intencis 
■ plioftigi la aperon de nia 
m revuo. Bedaŭrinde, mi ne 
\ — W povis aperigi ĝin kvarfoje 
la lastajn du jarojn, kvankam je 2015 
mi intencas fari tion. Mi esperas, ke 
gelegantoj kuraĝigu min fari tion, sed 
eĉ se mi tion ricevas, mi klopodos 
fari kvar aŭ kvin numerojn dum la 
pasanta jaro. 


Mi komencas redakti ĉi tiun artikolon je 
la lastaj minutoj de la jaro 2014, la lasta 
el la du jaroj, kiam mi pigris pri Esperanto 
kaj aparte pri Kajeroj el la Sudo, kaj nun 
estas momento por proponi al si pli bonajn 
projektojn por la Nova Jaro. Nun, ĵus 
antaŭ la ceremonio de la dekdu vinberoj, 
mi bondeziras al mi retrovi la tempon 
redakti almenaŭ niajn kvar kutimajn 
numerojn, kaj tiel la venontan decembrom 
ni ham havos la numeron 95 an , la unuan 
de Iajaro2016. 

Ĉi tiun jaron mi vidis hororajn eventojn, 
kiel la forrabo de du cent lernantinoj en 
Abuja, ĉefurbo de Niĝerio nome de fia 
dio, kaj amasmortigo de geinfanoj en 
Peŝŭar', urbo de Pakistano, ankaŭ nome 
de dio, kiu ekzistas nur en mensoj 
malsanaj de fiuloj, ĉar dio, se ekzistas, 
amas geinfanojn, kaj ne pardonos, certe, 
fiagojn kontraŭ ili. Ne, la jaro ne estis bona 
por homaro, nek por homeco, eĉ por 
homo. Ni esperu, ke 2015 estos pli favora 
al ni ĉiuj, kaj ke ni ne devos senti honton, 
ke sencerbemuloj malicigos siajn 
ideologiojn aŭ similajn frenezaĵojn por 
murdado de inocentoj, estu ili infanoj aŭ ne. 


Tuj post kiam li mortis, ĉiuj laŭdis lin, 
inkluzivante tiuj, kiuj fifamigis lin je la lastaj 
jaroj de lia vivo. Tio pensigis min pri tiom 
multe da homoj bonaj pri sia arto kaj vivo, 
kiujn oni devas laŭdi nun, kaj ne post iliaj 
mortoj, ĉar nur antaŭ tiam ili povos scii. 
Ŝajnas, ke tiuj laŭdoj utilas nur al 
konscienco de siaj dirantoj. Interkrampe 
mi diru, ke mi esperas, ke nia magazino 
ricevos laŭdon vian nun, ĉarĝi ankoraŭ 
ne mortas. Ankaŭ mortis Pete Seeger 
(Pit Siiga), fama kantisto fondinto de 
movado hipi kaj ties kantoj, kiel We shall 
overcome! (Ni venkos!) kaj Where have 
the flowers gone? (Kien iris la floroj?), kiuj 
onidire haltis la militon de Vjetnamio. 
Ankaŭ mortis Claudio Abbado (Klaŭdio 
Abado), orĥestrestro itala, kiu naskiĝis 
en Milano kaj mortis okdek unu jaroj poste. 

La dua de junio la Reĝo de Hispanio rezignis 
pri sia ofico. Bedaŭrinde nova reĝo ekprenis 
ĝin. Multaj respublikanoj deziris, ke li ne tion 
faru se oni ne demandu al popolo unue. 
Sed tio nur pruvis, ke enHispanio demokratio 
estas ankoraŭ fremda. Ŝajnas, ke koruptado 
daŭrigos en la lando, ĉar la regantaj partioj 
faros nenion pri ĝi, kredigante la popolon, 
ke temas pri malhonestaj homoj, kiuj misuzas 
siajn postenojn, anstataŭ rekoni tion, kio 
estas evidenta: la sistemo estas perversa 
denaske ĉar ĝi volas ŝajnigi 
demokration, sed ade estas 
diktatoreco de partioj. Pro tio, 
mi ade rekomendas, dum tiu 
ĉi politika sistemo regos en 
Hispanio: NEVOĈDONU, 

ĈAR TIEL VI ALMENAŬ 
HAVOS VIAN DIGNECON. 



Ankaŭ dum tiu fininta jaro mortis elstara 
plej mirata Gabriel Garcia Marguez, Gabo. 


Mi deziras, tamen, Feliĉan Novjaron al vi ĉiuj. 

M i memoras, ke dum la 
jaroj 80 a Ĵ de la lasta 
jarcento, kiam ili ankoraŭ 
ne daŭris multe en povo, 
socialistoj komnencis diri, ke «konvenas, 
ke civitano faru pensiplanon privatan ĉar 
socialasekursistemo en la estonto ne 
havos monon pagi pensiojn por tiuj, kiuj 
nun laboras. 

Mi estis inter tiuj, kiuj kredis tion, ĉar kiu 
povus dubi pri la parolo de Moŝta Sinjoro 
Ministro? Kiu povus diri tiutempe, ke 
Ministro mensogas? Ĉefe tiu de registaro 
elektita de ĉiuj hispanoj. Kaj mi memfide 
vizitis la Bankon Eksteran de Hispanio 
kaj tie oni klarigis al mi, ke pere de 
malgranda monata alporto, kiam mi 
emeritiĝos mi ricevos monate ses cent 
eŭrojn, kiuj tiam ŝajnis multe da mono 
por oldulo emerita, kaj eĉ se ŝtato ne 
havos monon mi povos vivi la ceteran 
parton de mia vivo per tiu mono. Amiko, 
tamen, diris al mi saĝajn vortojn: Se la 
ŝtato ne havas monon, bankoj ankaŭ ne 
havos. Tiel ne estos pension, ĉu publika, 
ĉu privata. Vi plej bone metu vian monon 
en skatolon por kiam vi estos maljuna. 
Mi devintus sekvi lian konsilon... 

Nun mi jam estas emerita, kaj mi trovas, 
ke la Banko Ekstera de Hispanio estis 
aĉetita de Argentaria, io nepensebla ĝis 
kiam ĝi okazis. Kaj poste Argentarian 
aĉetis BBVA, kiu estas banko, kiu ne 
volas scii ion ajn pri tiu pakto. Kion ĝi nun 
ofertas al mi estas doni al mi la 600 eŭrojn 
monate, sed nur dum la ŝparita mono de 
mi, plus ties interesoj, daŭras. Sed mi 


neniam subskribus tiun pakton, se oni 
dirintus al mi. 

Nu, mi nun vidas, ke Ŝtato ne bankrotis, 
almenaŭ ne ankoraŭ, kaj ĝi pagas mian 
pension, ĉar ŝajnas, ke Sociala 
Asekursistemo estas pli daŭrebla ol vorto 
de bankoj. 

Kiam mi parolas kun homo pri 
Asekursistemo, jam tedas min aŭdi la 
saman mensogan klarigon: se estas 
malpli kaj malpli da kontribuantoj (laboristoj) 
oni ne povas garantii la pagon de pensioj 
en la estonto, ĉar estas pli kaj pli da 
pensiuloj. Alidirate: iom post iom estas 
malpli da homoj, kiuj pagas, kaj pli da 
homoj, kiuj ricevas monon. Sed tiu 
mensogo venas el aliaj du: 

1 Oni diras, ke la monon, kiu ĉiu 
kontribuanto pagos estas por pagi pensiojn 
de nunaj emerituloj, ne por sia propra 
pensio. 

2 Oni ne povas pagi pensiojn per alia 
mono al tiu, kiun pagas laboristoj al 
Asekursistemo. 

La unua mensogo estas konfeso 
malferma, ke estas ŝtelspezo akceptita 
de ĉiuj. Nu, preskaŭ ĉiuj, ĉar mi ne 
akceptas tion. Ĝi estas maletika kaj 
neakceptebla, ke oni pagas aferon kaj 
oni destinas tiun pagon al alia. Se 
entreprenisto ricevas monon por afero 
kaj pagas alian aferon per tiu monoji aŭ 
ŝi iras karceren pro ŝtelspezo. Kial Ŝtato 
aŭ ties funkciuloj povas fari tion, se ĝi 
estas krimo? 

Ho, jes, mi memoras kial..., pro tio, kion 
oni nomas imunecon: kiam plej granda 

kvanto da deputitoj oemesis juĝiston 
prosekuti pro ŝtelspezo la gvidanton de 
la majoritata partio, aŭ ties ministro? Nu, 
estis kazo, kvankam ne pro ŝtelspezo: 
kiam oni malkovris GAL, la terorisman 
asocion elregistara. Oni diras, ke pro tio, 
ke la afero ne tuŝos la Prezidenton de I' 
registaro, kiam li ne plu estos prezidento, 
ĉar terorismaj krimoj neniam priskribas, 
ministro Barrionuevo prenis la tutan 
respondecon sur sin, ĉar estos multe pli 
skandala, ke eksprezidento enkarceriĝu... 
Tiu ne estas mia teorio, sed oni ĝin povas 
trovi je tiutempaj ĵumaloj. 

Pro tio, aŭ eĉ male al tio, mi demandas 
min, kiam oni prosekutos la kvin 
eksprezidenton de la registaro y kaj siajn 
minstrojn kaj eksministrojn pri Financo, 
pro afero tiom ŝafe akceptita de preskaŭ 
ĉiu hispano, tiu ŝtelspezo pri mono publika 
se ĝin jam akceptis homoj kaj estas kutimo 
pri fari tion? «Evidente ne, ulo, ne ĝenu», 
oni diros al mi. 

Tamen, evidentiĝas, ke tio, kion pagis ni 
ĉiuj, kiuj kvotis al Asekursistemo inter 
1976 kaj 2010 estis NIApensio, ne tiu de 
tiamaj pensiuloj, kiuj siavice devus ricevi 
tion, kion ili generis per siaj kvotoj dum 
sia tuta laborvivo. Tion ni pagis, kaj tion 
ni postulas, ĉartio estas justa. 

La dua mensogo ĉesis esti vere kiam 
diversaj prezidentoj de I' registaro 
komencis uzi monon de la Asekursistemo 
por pagi aliajn aferojn, kiuj neniel rilatis al 
sia dekomenca destino, kiel ekzemple la 
400 eŭroj Zapatero promesis disdoni, se 
li venkis la balotadon, aŭ por la «beba 
ĉeko», kiun malmulte da paroj ricevis. 
vidu: se oni povas preni monon de tiu 
skatolo por alia afero, ankaŭ oni povas 
fari inverse: preni monon de alia skatolo 
por pagi pensiojn. Ekzemple, tiu el 


monpunoj. 

Sed ankoraŭfoje lamas la mensogo plej 
granda el ĉiuj, tiu malvero senhonta, kiun 
diras politikistoj de ĉiu plumo: NUN la 
laboristaro produktas multe pli da riĉeco 
ol je 1949, kiam la Generalo Franko kreis 
la Asekursistemo (kontraŭ la opinio de la 
lasta Prezidento de la Dua Respubliko, 
Manuel Azafia, esprimita jardeko antaŭe: 
«la proverba hispana pikanto okazigos 
la sistemon frakasi»). Pro tio nun estas 
pli da mono ol neniam antaŭe. Kaj ĉiun 
jaron estos pli se prospero de la lando 
kreskas, kiel estas devo de ĉiu deca 
registaro, kies salajron oni pagas ekzakte 
portio, interaliaj aferoj, kiel ekzemple por 
ke estu pli da justeco kaj zorgu al tio, ke 
aferojn oni faros bone kaj favore al ĉiuj 
kaj ne sole de sia politika partio. 

Sed estas kontraŭ tio la perverseco de 
la sistemo, ĉar koruptado ne temas pri 
homoj, sed de la sistemo mem. Tiu ĉi 
estas korupta sistemo ĉar ĝi naskiĝis tiel 
kaj ĝis kiam ĝi ne mortos kaj estos 
anstataŭigita de alia daŭre suferigos 
senkiale socion kiun ĝi parasitas. Kaj ĝi 
ne falos ĝis kiam ni ĉiuj komprenos, ke 
tiu ĉi lando estas ĉies kaj ni venigos 
sistemon en kiu laboros ni ĉiuj, kaj kiun 
ni ĉiuj defendos ĉiun tagon tiel ke ni ne 
perdos ĝin: La Tria Respubliko Hlspana. 
Hodiaŭ diris al mi dommastrino: «Jes, 
sed sen milito»; kaj mi devis memorigi al 
ŝi, ke la milito ne estis por venigi la 
respublikon, sed por forpreni ĝin. 
Respubliko venis sen eĉ unu pafo. Kaj 
la Tria venos sen perforto surstrata, sen 
eĉ perfortulo, kiu agos ekster leĝo, sed 
nur kiam ĉiu hispano diru tiujn du vortojn 
kie ajn li aŭ ŝi estos, kioma ajn: Vivu 
Respubliko! 

M i partoprenas grupon 
de Facebook (fejsbuk'), 
pri literaturo en la 
angla, al kiu membras 
pli ol 100 000 homoj el diversaj 
partoj el la mondo, sed ĉefe el 
Bharato kaj 
Pakistano. 

Okaze de la 
murdado de 
Parizo fare 
de du krimu- 
loj (iliajn no- 
mojn ni for- 
gesu!) pro, 
siadire, venĝi 
ofendojn al 
profeto , ne- 
niu diris ion 
ajn en tiu grupo. Mi faris simplan de- 
mandon tie: Ĉu rajtas religio limigi li- 
teraturon? 

Kelkaj respondis jese, aliaj nee, sed 
multaj akre reagis insultante, pro tio, ke 
oni ne povas insulti Dion kaj sian Profeton, 
ĉar oni ne povas insulti eĉ pridubi la solan 
veran religon kaj dion. 

Terure estas, ke inter tiuj sensencaj voĉoj 
pli laŭtiĝas tiu de profesoro de universitato 
pakistana, kiu akuzis min pri deflankigi 
junajn virinojn el korekta vojo al Dio. Mi 
demandis al li, ĉu li konas, ke tiu vojo 
estas, kaj kiu, tiu dio estas, sed li akre 
koleriĝis kaj protestis al posedanto de la 
grupo. 

La afero estas plorinda per si mem: 


homaro ŝajnas neniam atingi liberecon 
kaj respektemon, ĉar homoj amas siajn 
katenojn, ĉefe tiujn malfacili elliberiĝi sin 
pro tio, ke ili estas mensaj kaj tiel 
nevideblaj. 

Homoj emas pensi, ke tio, kion oni ne 
povas vidi, ne ekzistas. Sed vere tio, kio 

ne ekzistas ja povas 
vundi nin multe pli 
longe kaj profunde. 
Ignorantecon oni ne 
vidas, ankaŭ, ĉefe 
pro tio, ĝi ne vere 
ekzistas, sed man- 
ko da saĝeco, 
lerteco kaj kono. Kaj 
mi ne povas ne 
pensi, ke ja devas 
ekisti iu ajn, kiu 
zorgas pri ni, pro tio, 
ke la mondo jam ne 
malaperis kaj ne 
malaperas pro tio, ke en lando, kiu havas 
atombombon, regas homoj, kiuj firme 
kredas, ke ili honoras Dion, kiu estas la 
sola kaj vera dio, kaj kiu sanktigas 
murdadon, kaj se oni kuraĝas kritiki tiun 
sanktan ekzekuton, oni komplicas krimon 
kontraŭ digneco dia. 

Pro tio tiuj homoj malebligas la atingon 
de libereco pri penso kaj esprimo, laŭ ili 
gravaj malamikoj de fido sia. 

Longa kaj dura, sekve, estas batalo por 
libereco. Ĉar dum estas homo, kiu ne 
estas libera en la mondo, libereco ne 
ekzistas. 


:Ve! Oni denove 
Imortigas je nomo 
'mia! 



‘'•n 


BomiĝoCS 


Ĥo, se mi j 
rakontus..: 

ajnis, ke homoj fin- 
fine vekiĝis. Finfine ili 
komencis ami Res- 
publikon. La aferon 
publikan, ĉies aferon.Ĉie ajn 
oni parolis pri soldatoj. 


scias pri tio, kion oni devas fari». 
Sed li dirs ne, ke tio, kion oni devas 
fari estas instrui geinfanojn en 
lernejo. Legi. Skribi. Pensi. Kaj pesi 
tion, kion aliaj diras. El tio venis tiu 
diraĵo, Scii pli ol LEPE : Legi, 
Elmanskribi, Pensi, Ekstudi. 



La instruisto 
de la urbeto 
ankaŭ parol 
is pri sol- 
datoj. Neniu 
povus rilati 
lin al ili, eĉ 
se soldatoj 
estas filoj 
de la po- 
polo. Tial soldatoj ne pafis la 
popolon. Ili preferis pafi la 
plafonon de la Parlamento. 

Kaj venis la momento por 
balotado. Siaj geamikoj deziris, 
ke li estu en la malferma listo 
por Konstituiga Parlamento, sed 
ii komprenis nenion pri leĝoj. 
«Tamen vi scias pri tio, kion ni 
ĉiuj volas», oni diris al li. «Kaj vi 


Kaj la Parla- 
mento havis, 
unuafoje, ho- 
mojn, kiuj 
pensas. Fin- 
fine ili faris 
longan leĝon, 
kun multaj 
artikoloj, kiuj 
iris, ke ĉiuj 
civitanoj sa- 
mas rigarde al la leĝo. Kaj ke estas 
kontraŭĵure, ke oni malebligu, ke 
oni esprimu sian penson nur pro tio, 
ke aliaj homoj ne ŝatas ilin. Kaj ili 
faris novan reglamenton parlamen- 
tan. Poste ili faris Konstitucion kun 
dudek artikoloj. Kaj ili proponis al 
popolo, ke ĝi aprobu ĝin. 

Kaj la popolo aprobis ĝin. 

Francisco! Kial vi ne silentas? 


L a papo ŝanĝigas sian papo, li ankoraŭ ricevis nombron, same 

nomon ekhavante sian kiel Francisco ne havas), Ĉar li malestimis 

r. . .. gentilojn favore al judoj, kio estis la politika 

oficon, om diras, car e o |ran " korekteco tiam. Tamen, papo Petro 

te sian novan kondiĉon li mallevigis siajn okulojn kaj, humila, 

rompas kun tuta sia antaŭa vivo, kaj korektis sian konduton. 

Mi ne estas 
Sankta Paŭlo, 
sed mi povas 
memorigi la 
Papon, kaj lin 
memorigas mi, 
ke li ne plu 
estas G. M. 
Bergoglio, kaj 
sekve se oni 
malestime pa- 
rolas pri la pa- 
trino de Jorge, 
tio devas gravi 
al Francisko 
same kiel se oni 
malestime 

parolas pri la patrino de Mariano Raĥoj, 
aŭ tiu de Kristina Fernandes de Kirĉner, 
aŭ al tiu de Kuro Ĥimenez, ĉar papo 
Francisco jam ne plu havas alian patrinon 
ol Katolika Eklezio, aŭ eble La Plej Sankta 
Virgulino Maria, kiel postulas lia nova 
metio, ĉar li nun dediĉas sin administri 
Regnon, kiu ne estas de ĉi tiu Mondo, 
kaj sekve li ne plu povas agi kiel kvartala 
bravulaĉo, kies patrinon oni ne povas 
mencii ĉar li koleros kaj pugnobatos onin. 
Eĉ modesta vilaĝpastro ne povus diri 
tion, ĉar Jesuo mem proponis meti sian 
alian vangon kiam oni ofendas vin, doni 
mantelon ankaŭ kiam oni petas sakon 
de vi, ke oni amu sian malamikon, kio 
estis la plej revolucia mesaĝo dum tuta 



li ne plu estas persono privata, sed 
la Reprezentanto de Kristo sur la 
Tero, la servanto de la servantoj de 
Dio. Pro tio Karol VVojtiŭa, ek- 
zemple, la batalema arĥepiskopo de 
Krakovio, ne plu rilatis al bonkora 
Johano Paŭlo 2 a , kiun li iĝis tuj 
papiĝante. Sed ŝajnas, ke Jorge 
Mario Bergoglio ankoraŭ vestumas 
la haŭton de Papo Francisco tiel, 
kiel S-ro Hyde surtavoliĝis al boneco 
de dolĉa Doktoro Jekyll. 

Mi memoras, ke foje Sankta Paŭlo skoldis 
la tiaman papon (kiu estante la unua 

antikveco, ĉar tiu estis epoko, kiam oni 
detruas malamikon. Kion proponas la 
Papon, flati la popolon denove? Ĉu li 
jam laciĝis esti popola, kaj nun li volas 
esti popolisma? Tiom da jaroj en 
seminario kaj eklezia kariero por fini 
redonante malbonon por malbono? Ĉu 
li vere forgesis la alian lecionon, kiun kun 
larmoj en okuloj Papo Petro lernis en 
Getsemanio pri tio, ke tiu, kiu per fero 
mortigas, per fero mortos? Ĉu Lia 
Sankteco publikigos denove La indekson 
de libroj malpermesitaj ? Yes? Ĉu li 
cenzuros, por komenci, la humoristoj de 
la franca magazino Charlie Hebdo ? Vi 
trompas min, S-ro Georgo. Mi kredis, ke 
vi estas same kiel mi, Charlie. Ni vidu: 
rigardu vi al miaj okuloj kaj ripetu: «Mi 
estas Charlie», «Jes suis Charlie», «lo 
sono Charlie». Cu ne? Mi sentas trompita, 
Via Santeco. Mi kredis, ke vi ne frapas, 
sed benas, laŭ la lecionoj de via majstro, 
kiu estis krucumita, torturita, murdita, kio 
estas multe pli grava kaj malfacile pardoni 
ol mencii vian patrinon, eĉ se oni estas 
la plej grava aŭtoritato de lando kun 
malmulte da fizika spaco, sed la plej 
granda popolo en la mondo anstataŭ la 
episkoko de Romo..., la servanto de la 
servantoj de Dio. 

Vi ĵus perdis, S-ro Georgo, la ŝancon 
lokiĝi super la malbonoj de ĉi tiu mondo 
kaj doni al ni la perspektivon de la Regno 
de I' Ĉielo, kiel pro via metio korespondas 


al vi; paroli al ni je redoni bonon kontraŭ 
malbono; pri ami la malamikon kaj helpi 
lin. Parolante vi pri "il pugno" vi 
misrespektis ĉiujn martirojn de Kristaneco, 
tiujn, kiuj ne prenis glavon por sindefendi 
kontraŭ leonoj en la romia cirko, ĉar vi 
defendis la doktrinon respondi malbonon 
per malbono, venĝemo, agreso, en la 
media cirko de televido. Vin mi kompatas, 
ĉar vi ne povis instrui fanatikulojn 
muslimajn, aŭ muslimojn, kiuj ne estas 
fanatikaj, ke estas io preter pardono kaj 
homaj pasioj. Ke oni pardonas pekantojn, 
sed ne pekon. Ke pekon oni kondamnas 
al forgeso ne farante ĝin ni. 

Ne, Sinjoro Georgo, vi ne konvinkas min. 
Vi ne garantias, ke via regno ne estas 
de ĉi tiu mondo. Se mi estus katolika, 
mi ne plu iros al meso ĝis kiam vi 
pardonpetu la martirojn de la Katolika 
Eklezio, kiel papo Johano Paŭlo 2-a faris 
kun viktimoj de la turpezo de la Katolika 
Eklezio laŭ jarcentoj, kiel Galileo Galilei 
kaj Hipatia de Aleksandrio, kiun tiutempaj 
kristanoj ne batis per siaj pugnoj, sed 
perŝtonoj. 

Kelkaj homoj dirus, ke mi troigas, sed 
mi sentas, ke mi estas fraŭdita. La Papo 
nun ne plu estas la Reprezentanto de 
Dio sur la Tero, sed la prelato plej grava 
de I' mondo. Kaj estas diferenco: tiu inter 
dia kaj homa. 

Pri la flago de la Respubliko 


E n ĵusa pasinto amiko 
komentis pri miaj ŝelkoj, 
ke ili ne estas konstituciaj, 
pro tio, ke ili havas la 
kolorojn de la flago de la Dua 
Respuliko Hispana. 

«Ĉu viaj estas konstituciaj?», mi 
iomsarkasme kaj trecinike res- 
pondas al li. 

Mia amiko agnoskas, ke ne, ke siaj 
brunaj ŝilkoj nenion havas kons- 
tituciaj aŭ kontraŭ konstituciaj. 

«Sed», li aldonas, «tiuj viaj refe- 
rencas al flago, kiu ne estas 
konstitucia». 

«ĉi ne plu estas», mi konsentas, 

«sed tio estas klara sopiro al 
sistemo, kiu devus regi Hispanion». 

«Tamen tio estis tragedio!» 

«Jes, mi neas nenion. Sed tiu koloro, 
kiun vi nun vidas malsama al tiu de flago, 
kiu nun konstitucias, reprezentas nenion 
pli ol unueco de Hispanio, kaj tie estas 
vundo, kiu doloras al ĉiuj politika 
korektuloj». 

«Kio?», akre respondas mia amiko, «vi 
estas ignoranto. Ĉu vi ne scias, ke tiu 
estas la koloro de la Standardo de 
Kastilio?» 

«Certe, mia kara amiko. Kaj kiu prenis 
la regadon de I' Standardo de Kastilio al 
tiama Regno de Granado?» 

«La Katolikaj Gereĝoj, Isabel' kaj 
Fernando. Sed kial respublika flago devus 
honori ian ajn reĝon aŭ reĝinon, se ili, 
aldone, eĉ kromnomiĝis La Katolikafi » 

«Ne estas honoro al gereĝoj, sed al 


unueco de Hispanio, stultulo», mi aldonas, 
ne plu regante ĝentilan sintenon. «La 
Lando de Kunikloj, kiun fenicianoj konis 
kiel Hispanion estis aro da triboj, kiuj 
nenion komunan havis inter unu la aliaj 


ĝis kiam romianoj aperis, kaj ili invadinte 
ĝin el nordo suden unuigis ĝin donante 
ilin komunan lingvon, la latinan, kaj aro 
da kulturaj eroj ankaŭ komunaj, kielĵuro, 
lernado kaj emo al arto kaj civilaj faraĵoj, 
kiel la unuaj pontoj kaj ŝoseoj en la lando, 
multaj el kiuj ankoraŭ oni uzas en nia 
lando. 

Kaj ni daŭre diskutis tiel dum kelke da 
tempo, ĝis kiam estis klare al mia amiko 
Pankracio, ke estas nenio perversa en 
respubliko, ĉar ĝi ne signifas la 
katastrofon, kiu estis la Dua Respubliko, 
aŭ la primokon, kiu estis la Unua, sed 
ankoraŭ eblas konstrui respublikon, en 
kiu nin ĉiujn oni reprezentos, ĉiujn 
hispanojn, eĉ se ne perversajn instituciojn 
kiuj kreskis funde de ĉi tiu konstitucio, 
kiun ni suferas, tiu de 1978: aŭtonomioj. 
Tiuj dek sep preterregionoj disvolviĝis el 

simplaj iloj por proksimigi civitanojn al 
registaro, kio estus utila en epoko pasinta, 
kiam estis malfacile kaj koste iri al ĉefurbo 
solvi gravajn aferojn, en malgrandajn 
ŝtatojn, kiuj voras la monon, kiun la 
supozeblajn reprezentatojn bezonas, pri 
aferoj, kiuj neniel rilatas al komuna 
bonfarto, en epoko de interreto kaj tuja 
komunikado al ĉiuj punktoj de I' planedo. 
Tial ili devas malaperi, kaj nenio malpli 
traŭma por ĉiu, se la procedo estas, ke 
ili malaperu proklamante novan konsti- 
tucion per kiu la plej granda zorgo de 
civitanoj estas vidi anstataŭi je la kapo 
de la lando reĝon, kiu jam estis dum mil 
jaroj (kun nur du periodoj tre mallongaj 
senreĝe) per Prezidando elektita de ni 
ĉiuj. 

Kelkaj ignorantoj kredas, ke iu el aktualaj 
politikistoj validos por la posteno, sed mi 
jam klarigas per mia libro Vivu 
Respubliko!, kial tio ne eblas: ili ne havas 
servan spiriton, ili ne konceptas sian 
politikan postenon kiel laboron fari, sed 
kiel avantaĝon, kaj tion pruvas la fakto, 
ke ili pli deziras esti mortintaj aŭ 
enkarceritigaj ol demisiitaj. Bona politikisto 
devas preti renonci sian postenon antaŭ 
fari agon, kiu naŭzigos sian konsciencon. 
Dum ni ne havos politikistojn kun tiu 
sinteno, politiko ne eblos en tiu ĉi lando. 
Ĉar politiko esta la arto ebligi tion, kio 
necesas, kaj ne necesas, ke malaperu 
publikan monon favore al amikoj de 
politikistoj aŭ al politikistoj mem, sed tute 
male: fari ĉion necesan, kaj se ne estas 
mono portio, ke oni aperigu ĝin. Oni ne 
povas dreni mone la landon sinsekve, 
ĉar kiam elĉerpiĝos la kondiĉoj, por ke 
la popolo havos agrablan vivon, aŭ 
almenaŭ eblan, aperas la risko pri 
revolucio, kiu forpuŝos ankaŭ bonajn 


aferojn, same kiel ĉiujn malbonajn, sed 
poste, se tiuj plej turpaj homoj sukcesas 
eniri en povon, kiel okazis dum la sovetaj 
jaroj de Rusio kaj dum la Dua Hispana 
Respubliko, venos tempoj de mizero 
morala kaj homa, dum kiu revenĝismo 
prenas povon ĉiam ĝis kiam, finfine, iu 
kun iom da inteligenteco kaj regopovo 
ordigos la aferon. 

Sed tiu ĉi respubliko devas veni, kaj iam 
venos. Mi nur esperas, ke ĝi estos 
produkto de la deziro de I' popolo, kaj ke 
la popolo montros sian volon pere de 
referendumo organizita de honestaj 
politikistoj, kiuj finfine atingos la povon. 
Ne tiuj, kiuj diris ion kaj nun faras alian, 
kaj kiuj neniam plenumos sian parolon, 
kun ili diris dum sia elekta kampanjo. Mi 
jam tedas pri diraĵoj kiel «programojn oni 
verkas por ne plenumi ilin». Tio estas, 
kvazaŭ vi mendas bieron en trinkejo kaj 
oni donas al vi kafon, ĉar «tion, kion oni 
petas, oni ne donas». Sekve, vi foriru el 
la trinkejo senpagante; ili iru enferen. 
Sed laŭŝajne registaro de lando, de nia 
lando, valoras malpli ol biero. Ĉar ni ne 
lasas la trinkejon nepaginte. Ĉi tie ni ĉiuj 
pagas. Kaj ni pagas tion, kion ni ne 
mendis. Sed ni ne povas ne pagi tributon, 
kiun tiuj homoj postulas je la militkrio (tio 
estas, ilia slogano, falsa kiel ĉio, kion ili 
diras), ke Se ne, diktaturo venos! Ĉu 
alia?, mi respondas..., ĉarĉu ĉi tio, kion 
ni nun suferas (kaj monsubtenas) ne 
estas diktatoreco? Diktatoreco de 
politikistoj kiuj diras, ke ili faros aferojn, 
kaj kiam oni jam elektis ilin por fari tion, 
ili faras male. Kaj vi ne protestu, subulo, 
ĉar mi metos vin en karceron kaj 
monpunos vin per miloj da eŭroj... Por 
fari male ni jam havis socialisman 
premieron Rubalkabon. Kaj tial, ke estis 

same, ke venkis Marjano aŭ Alfredo, 
klaŭniĝis tiuj, kiuj voĉdonis en la lasta 
baloto, ĉar estis ekzakte same voĉdoni 
kaj ne voĉdoni. lam ni scios pri tio, kiu 
vere regas Hispanion. Tiujn ni devas 
forpuŝi el povo. Kaj tion oni faros per nova 
konstitucio, kie ne estos loko por ili. Kie 
ne estos loko por institucio, sed nur por 
personoj. 

Pro tio ni devas zorgi kaj promocii la 
flagon de nia respubliko: la sangon, kiun 
oni verŝis konstrui Hlspanion, kiun oni 
ne povas malestimi, same kiel la honton, 
kiun ni devis suferi dum mil jaroj da 
monarĥio, ambaŭ ruĝkoloraj. La oro, kiun 
romianoj forprenis el Hispanio (jes, eĉ se 
oni nun parolas pri la oro amerika, veras, 
ke romianoj faris same ĉi tie, en nia lando, 
du mil jaroj antaŭe), ekzakte en minejoj 
La Medoloj, provinco de Leon', kie ili 
detruis kelkajn montojn kies restaĵojn oni 
povas vidi tie, kaj kiuj utilis printi, dum du 
cent jaroj, la plej varloran moneron dum 


la tuta historio de Romio, Aŭreon, kiun 
oni povas rigardi kiel simbolon de la 
graveco, kiun Hispanio havis en la pasinto 
jam de tiu epoko, kaj sekve konservi oron 
en nia flago ni diras, ke ni ne renoncas 
al tiu graveco. Kaj finfine violkoloro 
reprezentas unuecon de Hispanio, kiu 
dum ĝi restos unuiĝinta gravos en historio 
de Eŭropo kaj la mondo, malgraŭ la 
malsuperaj kompleksoj de estroj de la 
tajforegnoj kiujn nun oni referencas kiel 
aŭtonomiojn. Ĉu ili lernis nenion el historio? 
Ĉu ili ankoraŭ ne komprenis la diferencon 
inter la Kalifejo de Kordovo kaj la 
Tajforegnoj, kiujn kristanoj povis konkeri 
pro ilia malunuiĝo? 

Pro tio ĉio mi faras tion, kion mi povas, 
anoncante miajn motivojn per ŝelkoj miaj, 
kiujn mi montras kie ajn mi iras. Ili estas 
silenta krio de privata slogano, kiun mi 
deziras, ke iam estos tiu de ĉiu hispano: 
Vivu Respubliko! 

La faraono Ĉspitro 40® 


E ksciinte de Hiram, ke 
Fenicianoj donacis al li la 
pastrinon, la kronprinco 
volis plej baldaŭ havi ŝin 
en sia domo, ne ĉar li ne povis vivi 
sen ŝi, sed ĉar ŝi estis por li novaĵo. 

Sed Kama prokrastis la alvenon, petegante 
la princon, ke li lasu ŝin trankvila, ĝis kiam 
malgrandiĝos la alfluo de piligrimoj, kaj 
precipe ĝis la forveturo de plej eminentaj 
gastoj. Se dum ilia ĉeesto ŝi fariĝus 
amatino de I' kronprinco, povus 
malgrandiĝi la enspezoj de la templo, kaj 
la pastrinon minacus danĝero. 

— Niaj saĝaj kaj grandaj — diris ŝi al 
Ramzes — pardonos al mi la perfidon. 
Sed la popolaĉo alvokos sur mian kapon 
la venĝon de I' dioj, kaj vi, sinjoro, scias, 
ke la dioj havas longajn manojn... 

— Ili ne perdu ilin, kiam ili enŝovos ilin 
sub mian tegmenton! — respondis la 
princo. 

Sed li ne insistis, ĉar lia atento estis tre 
okupita en tiu tempo. 

La asiriaj ambasadoroj, Sargon kaj Istubar, 
jam forveturis Memfison, por subskribi la 
traktaton. Samtempe la faraono alvokis 
Ramzeson, por ke li prezentu raporton 
pri sia vojaĝo. 

La princo ordonis al la skribistoj detale 
priskribi ĉion, kio okazis de I' momento, 
kiam li forlasis Memfison: la revuon de la 
metiistoj, la vizitadon de la fabrikoj kaj 
kampoj, la interparoladojn kun la nomarĥoj 
kaj oficistoj. Tutmozis estis elektita de li, 
por prezenti la raporton. 

— Antaŭ la persono de la monarĥo — 


diris al li la princo — vi estos mia koro kaj 
mia buŝo. Jen kion vi devas fari: 

Kiam la plej nobla Herhor demandos: 
kion mi pensas pri la kaŭzoj de la mizero 
de Egipto kaj de I' trezorejo, respondu al 
la ministro, ke li sin turnu al sia helpanto 
Pentuer, kaj tiu klarigos miajn opiniojn 
same, kiel li faris tion en la templo de la 
dia Hator. Se Herhor volos scii, kia estas 



mia opinio pri la traktato kun Asirio, 
respondu, ke mia devo estas plenumi la 
ordonojn de nia sinjoro. 

Tutmozis balancis la kapon, por montri, 
ke li komprenas. 

— Sed — daŭrigis la kronprinco — kiam 
vi staros antaŭ mia patro (li vivu eterne!) 
kaj konvinkiĝos, ke neniu vin aŭskultas, 
falu al liaj piedoj en mia nomo kaj diru: 

"Sinjoro, jen kion diras al vi filo kaj servisto 
via, mizera Ramzes, al kiu vi donis la 
vivon kaj povon. La kaŭzo de la malfeliĉoj 
de Egipto estas la malgrandiĝo de la 
fruktodona teritorio, kiun invadis la dezerto, 
kaj la malgrandiĝo de la loĝantaro, kiu 
pereas de la laboro kaj mizero. Sed sciu, 
nia sinjoro, ke ne malpli grandan malutilon, 
ol la morto kaj dezerto, kaŭzas al via 
trezorejo la pastroj. Ĉar ne sole iliaj temploj 
estas plenaj de oro kaj juveloj, per kiuj 
oni povus pagi ĉiujn ŝuldojn, sed la sanktaj 
patroj kaj profetoj havas ankaŭ la plej 
bonajn bienojn, la plej bravajn laboristojn 
kaj kamparanojn, kaj pli multe da tero ol 
la dio-faraono. 

Jen kion diras al vi filo kaj servisto via, 
Ramzes, kiu dum la tuta vojaĝo havis 
ĉiam malfermitajn okulojn kiel fiŝo, kaj 
levitajn orelojn kiel prudenta azeno." 

— Kaj se — daŭrigis la vic-reĝo — lia 
sankteco demandos, kia estas mia opinio 
pri Asirianoj, falu sur la vizaĝon kaj 
respondu: 

"La servisto Ramzes, se vi permesas, 
kuraĝas opinii, ke Asirianoj estas grandaj 
kaj fortaj bravuloj, kaj havas bonegajn 
armilojn, sed tuj vidas, ke ili estas malbone 
ekzercitaj. 

Sargonon ja sekvis la plej bonaj asiriaj 
batalistoj: arkistoj, hakilistoj, lancistoj, sed 
mi ne vidis eĉ ses soldatojn, sciantajn 
marŝi akorde en rekta vico. La lancojn ili 
ne portas rekte, iliaj glavoj estas malbone 
alligitaj, la hakilojn ili portas kvazaŭ 
ĉarpentistoj aŭ buĉistoj. Iliaj vestoj estas 
pezaj, iliaj dikaj sandaloj brogas la piedojn, 
kaj iliaj ŝildoj, kvankam fortikaj, ne multe 
utilos, ĉar la soldato estas mallerta." 

— Vi diras la veron — interrompis 
Tutmozis. — Mi rimarkis la samon kaj la 
samon mi aŭdas de niaj oficiroj, kiuj diras, 

HALE 


ke tia asiria armeo, kian ili vidis tie ĉi, 
kontraŭstaros malpli forte ol la libiaj bandoj. 

— Diru ankaŭ — daŭrigis Ramzes — al 
nia sinjoro, kiu donacas al ni la vivon, ke 
la tuta egipta nobelularo kaj armeo bolas 
ĉe la sola penso, ke Asirio povus forpreni 
Fenicion. Fenicio estas ja la haveno de 
Egipto, Fenicianoj estas plej bonaj maristoj 
de nia ŝiparo. Diru fine, ke mi eksciis de 
Fenicianoj (tion lia sankteco devas scii 
pli bone), ke Asirio estas hodiaŭ malforta: 
ĝi havas militon en la nordo kaj oriento, 
kaj la tuta Azio estas kontraŭ ĝi. Se do 
ni hodiaŭ atakus ĝin, ni povus akiri multe 
da trezoroj kaj sklavoj, kiuj helpus niajn 
kamparanojn en la laboro. Finu per la 
vortoj, ke la saĝo de mia patro superas 
la homan saĝon, kaj ke mi agos, kiel li 
ordonos al mi, se nur li ne donos Fenicion 
en la manojn de Assar, ĉar tio estus nia 
pereo. Fenicio estas la bronza pordego 
de nia trezorejo, kaj kie estas homo, kiu 
donus sian pordon al ŝtelisto?" 

Tutmozis forveturis Memfison en la 
monato Paofi (julio, aŭgusto). 

Nilo komencis forte kreski. Malgrandiĝis 
la alfluo de la aziaj piligrimoj en la templon 
de Astarte. La egipta loĝantaro okupis la 
kampojn, por plej rapide kolekti la 
vinberojn, linon kaj kreskaĵon, donantan 
specon de kotono. 

Unuvorte, la ĉirkaŭaĵo trankviliĝis, la 
ĝardenoj, ĉirkaŭantaj la templon de 
Astarte, estis preskaŭ malplenaj. 

En tiu tempo la princo Ramzes, libera de 
la amuzoj kaj ŝtataj devoj, sin ekokupis 
per sia amo al Kama. Foje li sekrete 
interkonsiliĝis kun Hiram, kiu en lia nomo 
oferis al la templo de Astarte dek du 
talentojn en oro, belege skulptitan 
malakitan statueton de la diino, kvindek 
bovinojn kaj cent kvindek mezurojn da 

tritiko. Tio estis tiel malavara donaco, ke 
la ĉefpastro de la templo venis mem al 
la vic-reĝo, por fali antaŭ li sur la ventron 
kaj danki pro la favoro, kiun, kiel li diris, 
neniam, neniam forgesos la popoloj 
amantaj la diinon Astarte. 

Fininte la aferon kun la templo, la princo 
alvokis al si la policestron de Pi-Bast kaj 
pasigis kun li longan horon. Post kelke 
da tagoj la tuta urbo ektremis de 
eksterordinara novaĵo. 



Kama, la pastrino de Astarte, estis forrabita, 
ien forkondukita kaj malaperis, kiel sablero 
en la dezerto!... 


Tio okazis en sekvantaj cirkonstancoj: 

La ĉefpastro sendis Kaman en la urbon 
Sabne-Ĥetam apud la lago Menzaleh 
kun donacoj por la tiea kapelo de Astarte. 
La pastrino vojaĝis nokte en ŝipeto, por 
eviti la someran varmegon kaj por ŝirmi 
sin de la scivolo kaj respektemaj salutoj 
de la loĝantoj. 


Ĉe la tagiĝo, kiam la kvar remistoj lacaj 
ekdormetis, el la apudbordaj arbetaĵoj 
subite elnaĝis ŝipoj, kondukataj de Grekoj 
kaj Ĥetoj, ĉirkaŭis la ŝipeton de la pastrino 
kaj forkaptis Kaman. La atako estis tiel 
rapida, ke la feniciaj remistoj tute ne 
kontraŭstaris; al la pastrino oni verŝajne 
ŝtopis la buŝon, ĉar ŝi eĉ ne havis tempon 
ekkrii. 

Plenuminte ĉi tiun malpian agon, la Ĥetoj 
kaj Grekoj malaperis en la arbetaĵoj por 
atingi poste la maron. Porgarantii sin 
kontraŭ la persekuto, ili renversis la 
ŝipeton de la templo de Astarte. 

En Pi-Bast ekbolis kvazaŭ en poto: la 
tuta loĝantaro parolis nur pri tio. Oni 
eĉ nomis la kulpulojn. Unuj suspektis 
Sargonon, kiu proponis al Kama la 
titolon de edzino, se nur ŝi konsentos 
forlasi la templon kaj veturi kun li 
Ninivon. Aliaj suspektis Likonon, kiu 
estis kantisto de Astarte kaj de longe 
pasie flamis al Kama. Ankaŭ li estis 
sufiĉe riĉa por dungi grekajn rabistojn, 
kaj verŝajne sufiĉe malpia, por ne 
ŝanceliĝi forkapti pastrinon. 

Kompreneble, en la templo de Astarte 
oni kunvokis por konsilo la plej riĉajn 
kaj la plej piajn fidelulojn. Oni antaŭ 
ĉio decidis liberigi Kaman de la pastraj 
devoj kaj depreni de ŝi la malbenon, 
kiu minacas ĉiujn virgulinojn, kiuj en la 
servado al la diino perdis sian ĉastecon. 

Tio estis ordono pia kaj saĝa: ĉar se iu 
superforte forrabis la pastrinon kaj kontraŭ 
ŝia volo senigis ŝin je la pastraj benoj, 
maljuste estus puni ŝin. 

Post kelke da tagoj, ĉe la sonoj de 
trumpetoj, oni anoncis al la fideluloj, en 
la templo de Astarte, ke Kama mortis, kaj 
ke se iu renkontus virinon similan al ŝi, li 

ne havas rajtan venĝi ŝin, eĉ fari al ŝi 
riproĉojn. Ĉar ne ŝi, ne la pastrino forlasis 
la diinon, sed forrabis ŝin malbonaj spiritoj, 
kiuj estos punitaj. 

En la sama tago la nobla Hiram estis ĉe 
la princo kaj donacis al li en ora skatolo, 
pergamenon, kovritan per multe da pastraj 
sigeloj kaj per subskriboj de la plej 
eminentaj Fenicianoj. 

Tio estis la verdikto de la pastra juĝo de 
Astarte, liberiganta Kaman de la 
ĵurpromesoj, se nur ŝi forlasos sian pastran 
nomon. Kun ĉi tiu dokumento, kiam la 
suno subiris, la princo iris en iun izolitan 
palaceton en sia ĝardeno. Li malfermis 
la pordon per sekreta maniero kaj suriris 
en malgrandan ĉambron de la unua etaĝo. 

Ĉe la lumo de skulptita torĉo, en kiu brulis 
bonodora oleo, la princo ekvidis Kaman. 

— FineL. — ekkriis li, donante al ŝi la 
oran skatolon. — Vi havas ĉion, kion vi 
volis. 

La Fenicianino estis ekscitita; ŝiaj okuloj 
brilis. Ŝi kaptis la skatolon kaj ĵetis ĝin sur 
la plankon. 

— Vi kredas, ke ĝi estas ora?... — diris 
ŝi. — Mi donos mian ĉirkaŭkolon, ke la 
skatolo estas kupra kaj nur kovrita de 
ambaŭ flankoj per maldikaj oraj folioj!... 

— Tiel vi salutas min?... — demandis la 
mirigita princo. 

— Ĉar mi konas miajn fratojn — respondis 
ŝi. — lli falsas ne nur oron, sed eĉ rubenojn 
kaj safirojn... 

— Virino... — interrompis la princo — en 
ĉi tiu skatolo estas ja via sendanĝereco... 

— Mi mokas la sendanĝereconL. — 
respondis ŝi. — Mi enuas kaj timas... Mi 
sidas ĉi tie jam kvar tagojn kvazaŭ en 
malliberejo... 


— Ĉu io mankas al vi? 

— Mankas al mi la lumo... spiro... ridoj, 
kantoj, homoj... Ho venĝema diino, kiel 
severe vi punas minL. 

La princo aŭskultis mirigita. En la furioza 
virino li ne rekonis Kaman, kiun li vidis en 
la templo, la virinon, kiun kantis la pasia 
voĉo de la Greko. 

— Morgaŭ — diris la princo — vi povos 
eliri en la ĝardenon... Kaj kiam ni venos 
Memfison, Tebojn, vi amuziĝos kiel neniam 
antaŭe... Ekrigardu min. Cu mi ne amas 
vin kaj ĉu ne sufiĉas al virino la honoro, 
ke ŝi apartenas al mi?... 

— Jes, — respondis ŝi kolerete — sed 
vi havis kvar antaŭ mi. 

— Se vin mi amas pleje... 

— Se min vi amus pleje, vi farus min la 
unua, vi loĝigus min en la palaco, kiun 
okupas tiu... Hebreino Sara kaj vi donus 
gardistojn al mi, ne al ŝi... Tie, antaŭ la 
statuo de Astarte mi estis la unua... Kaj 
ĉi tie?... La soldatoj tamburas kaj ludas 
flutojn, la oficistoj krucas la manojn sur 
la brusto kaj klinas la kapojn antaŭ la 
domo de la Hebreino... 

— Antaŭ mia unuenaskita filo — 
interrompis malpacience la princo — kaj 
li ne estas Hebreo... 

— Li estas HebreoL. — kriegis Kama. 
Ramzes salte leviĝis. 

— Ĉu vi estas freneza?... — diris li, subite 
trankviliĝinte. — Ĉu vi ne scias, ke mia 
filo ne povas esti Hebreo?... 

— Kaj mi diras al vi, ke li estasL. — kriis 
ŝi, batante la tablon per la pugno. — Li 
estas Hebreo, kiel lia avo, kiel liaj onkloj, 
kaj lia nomo estas Izaako... 

— Kion vi diris, Fenicianino?... Ĉu vi volas, 

ke mi forpelu vin?... 

— Bone, forpelu min, se mensogo eliris 
el mia buŝo... Sed se veraj estas miaj 
vortoj, forpelu tiun... la Hebreinon, kun 
ŝia bastardo, kaj la palacon donu al mi... 
Mi volas esti la unua en via domo, mi 
tion meritas... Tiu trompas vin, mokas 
vin... Kaj mi porvi forlasis mian diinon... 
min minacas ŝia venĝo... 

— Donu al mi pruvon, kaj la palaco estos 
via... Ne, tio estas malvera!... — diris la 
princo. — Sara ne farus tian krimon... 
Mia unuenaskita filo!... 

— IzaakoL. IzaakoL. — kriis Kama. — 
Iru al ŝi kaj konvinku vin... 

Ramzes, duone senkonscia, elkuris de 
Kama kaj direktis sin al la palaco, kie 
loĝis Sara. Malgraŭ la stela nokto, li perdis 
la vojon kaj iom da tempo vagis en la 
ĝardeno. La freŝa aero rekonsciigis lin, 
li retrovis la vojon kaj eniris en la domon 
de Sara preskaŭ trankvila. 

Malgraŭ la malfrua vespero oni ne dormis 
tie. Sara per propraj manoj lavis la 
vindajojn de la filo, kaj la servistoj, por 
pasigi la tempon, manĝis, trinkis kaj 
muzikis. 

Kiam Ramzes, pala de ekscito, haltis sur 
la sojlo, Sara ekkriis, sed tuj trankviliĝis. 

— Saluton al vi, sinjoro — diris ŝi, viŝante 
la malsekajn manojn kaj klinante sin al 
liaj piedoj. 

— Sara, kia estas la nomo de via filo?... 

— demandis li. 

Terurita ŝi kaptis sin je la kapo. 

— Vi ja scias, sinjoro, ke Seti... — 
respondis ŝi per apenaŭ aŭdebla voĉo. 

— Rigardu miajn okulojn... 


— Ho JehovoL. — murmuretis Sara. 

— Vi vidas, ke vi mensogas. Kaj nun mi 
diros al vi: mia filo, la filo de la egipta 
kronprinco, estas nomata Izaako... kaj li 
estas Hebreo, malnobla Hebreo... 

— Ho DioL. DioL. — ekkriis ŝi, falante 
al la piedoj de la princo 

Ramzes eĉ por unu momento ne levis 
la kapon, lia vizaĝo fariĝis griza. 

— Oni avertis min — diris li — ke mi ne 
prenu Hebreinon en mian domon... Miaj 
internaĵoj tordiĝis, kiam mi vidis mian 
bienon, plenan de Hebreoj... Sed mi 
kaŝis la abomenon, ĉar mi konfidis al vi. 
Kaj vi, kun viaj Hebreoj, ŝtelis mian filon, 
ŝtelistino de infanojL. 

— La pastroj ordonis, ke li estu Hebreo... 

— murmuretis Sara, ploregante ĉe la 
piedoj de la princo. 

— La pastroj?... Kiuj?... 

— La plej nobla Herhor... la plej nobla 
Mefres... Ili diris, ke tio estas necesa, ĉar 
via filo devas fariĝi la unua reĝo de 
Hebreoj... 

— La pastroj?... Mefres?... — ripetis la 
princo. — Reĝo de Hebreoj?... Mi ja diris 
al vi, ke via filo povos esti ĉefo de miaj 
arkistoj, mia skribisto... Mi tion diris al vi, 
kaj vi mizera pensis, ke la titolo de hebrea 
reĝo egalas la titolon de mia arkisto aŭ 
skribisto?... Mefres... HerhorL. Dankon 
al la dioj, ke mi fine komprenis ĉi tiujn 
altrangulojn kaj ke mi scias, kian sorton 
ili destinas al miaj posteuloj... 

Momenton li konsideris, mordis la lipojn. 
Subite li ekkriis per potenca voĉo: 

— Ĉi tienL. servistoj... soldatojL. 

Tuj komenciĝis pleniĝi la ĉambro. Eniris 
plorante la servistinoj de Sara, oficisto 

kaj intendanto de la domo, poste sklavoj, 
fine kelke da soldatoj kun oficiro. 

— La mortoL. — ekkriis Sara per 
disŝiranta voĉo. 

Ŝi ĵetis sin al la lulilo, kaptis la infanon 
kaj stariĝinte en la angulo de la ĉambro 
ŝi ekkriis: 

— Min mortigu... sed lin mi ne donos... 
Ramzes ekridetis. 

— Centestro — diris li al la oficiro — 
prenu ĉi tiun virinon kun la infano kaj 
konduku en la konstruaĵon, kie loĝas la 
sklavoj de mia domo. Ĉi tiu Hebreino 
ne estos plu sinjorino, sed servistino de 
tiu, kiu ŝin anstataŭos. 

— Kaj vi, intendanto — aldonis li, sin 
turnante al la oficisto — memoru, ke la 
Hebreino ne forgesu morgaŭ matene 
lavi la piedojn al ŝia sinjorino, kiu tuj 
venos ĉi tien. Kaj se ĉi tiu servistino 
montriĝus malobeema, laŭ la ordono 
de sia sinjorino ŝi devas ricevi vergojn. 
Forkonduku ĉi tiun virinon en la ĉambron 
de la servistoj!... 

La oficiro kaj intendanto proksimiĝis al 
Sara, sed haltis, ne kuraĝante ŝin tuŝi. 
Cetere, tio ne estis necesa. Sara envolvis 
en tukon la plorantan infanon kaj forlasis 
la ĉambron, murmuretante: 

— Ho Dio de Abrahamo, Izaako kaj 
Jakobo, ekkompatu min... 

Ŝi profunde kliniĝis antaŭ la princo, el 
ŝiaj okuloj fluis silentaj larmoj. Ramzes 
aŭdis ŝian dolĉan voĉon ankoraŭ en la 
vestiblo: 

— Dio de Abrahamo, Iza... 

Kiam ĉio trankviliĝis, la vic-reĝo diris al 
la oficiro kaj intendanto: 


— Iru kun torĉoj en la domon inter la 
figarboj... 

— Mi komprenas — respondis la 
intendanto. 

— Kaj tuj transkonduku ĉi tien la virinon, 
kiu loĝas tie... 

— Tio estos farita. 

— Tiu virino estos de nun via sinjorino 
kaj la sinjorino de Sara, de la Hebreino, 
kiu ĉiumatene devas al sia sinjorino lavi 
la piedojn, verŝi sur ŝin akvon kaj teni 
antaŭ ŝi la spegulon. Tia estas mia volo 
kaj ordono. 

— Tiel estos farita ĉio — respondis la 
intendanto. 

— Morgaŭ matene vi diros al mi, ĉu la 
nova servistino ne estas malobeema... 

Doninte la ordonojn, la vic-reĝo revenis 
en sian domon, sed la tutan nokton li 
ne povis dormi. En lia profunda animo 
flamiĝis la fajro de la venĝo. 

Li sentis, ke eĉ por unu momento ne 
levinte la voĉon, li frakasis Saran, la 
mizeran Hebreinon, kiu kuraĝis trompi 
lin. Li punis ŝin, kiel reĝo, kiu per unu 
ektremo de la palpebro deĵetas la homojn 
de la supro de I' honoroj en la 
senfundaĵon de la sklaveco. Sed Sara 
estis nur ilo de la pastroj, kaj la kronprinco 
havis tro grandan senton de la justeco 
por, rompinte la ilon, pardoni al la veraj 
kulpuloj. 

Lia furiozo tiom pli grandiĝis, ke la pastroj 
estis netuŝeblaj. La princo povis forpeli 
nokte Saran en la ĉambron de la servistoj, 
sed ne povis senigi Herhoron je lia povo, 
nek Mefreson je lia ĉefpastreco. Sara 
falis ĉe liaj piedoj, kiel piedpremita vermo; 
sed Herhor kaj Mefres, kiuj rabis al li lian 

unuenaskitan filon, leviĝis super Egipto 
kaj (kia honto!) super la estonta faraono, 
kvazaŭ piramidoj... 

Kaj li rememoris (kioman fojon en ĉi tiu 
jaro!) la maljustaĵojn, kiujn kaŭzis al li la 
pastroj. En la lernejo ili tiel batis lin per 
bastonoj, ke krakis lia spino, aŭ igis lin 
malsati tiel, ke lia ventro enfalis ĝis la 
dorso. 

Dum la lastaj manovroj Herhor malbonigis 
al li la tutan planon, poste deĵetis la tutan 
kulpon sur lin kaj senigis lin je la komando 
de korpuso. La sama Herhor altiris sur 
lin la malfavoron de lia sankteco pro tio, 
ke li prenis en sian domon Saran, kaj nur 
tiam revokis lin al la honoroj, kiam la 
humiligita princo pasigis kelke da monatoj 
en memvola ekzilo. 

Ŝajnis, ke kiam li estos nomita ĉefo de 
korpuso kaj vic-reĝo, la pastroj ĉesos 
premegi lin per sia protekto. Sed ĝuste 
nun ili kontraŭmetas al li duoblajn fortojn. 
Ili faris lin vic-reĝo, por kio?... Por 
malproksimigi lin de la faraono kaj fari 
malhonoran traktaton kun Asirio. Kiam li 
volis informiĝi pri la stato de I' regno, ili 
devigis lin pentofari en la templo; tie ili 
trompis lin per mirakloj kaj teruroj kaj 
donis al li tute malverajn klarigojn. 

Poste ili miksis sin je liaj plezuroj, amatinoj, 
rilatoj kun Fenicianoj, ŝuldoj; fine por 
humiligi lin, ridindigi en la okuloj de 
Egiptanoj, ili faris lian unuenaskitan filon 
HebreoL. 

Kiu kamparano, kiu sklavo, kiu kondamnito 
en la minejoj, kiu Egiptano ne havus la 
rajton diri al li: 

— Mi estas pli bona ol vi, vic-reĝo, ĉar 
neniu mia filo estis Hebreo... 

Sentante la pezon de la ofendo, Ramzes 


komprenis ankaŭ, ke li ne povas tuj ĝin 
venĝi. Li decidis prokrasti la aferon. En 
la pastra lernejo li kutimis regi sin mem, 
en la kortego li ellernis paciencon kaj 
malsincerecon; ĉi tiuj ecoj estos lia ŝildo 
kaj armilo en la batalo kontraŭ la pastroj... 
Dume li erarigos ilin, kaj kiam venos ĝusta 
momento, li ekbatos tiel, ke ili ne leviĝos 
plu. 

Komencis tagiĝi. La kronprinco profunde 
ekdormis, kaj kiam li vekiĝis, la unua 
persono, kiun li rimarkis, estis la intendanto 
de la palaco de Sara. 



— Kion faras la Hebreino? — demandis 
la princo. 

— Konforme al la ordono de via 
ekscelenco, ŝi lavis la piedojn al sia nova 

sinjorino — respondis la oficisto. 

— Ĉu ŝi estis malobea? 

— Ŝi estis plena de humileco, sed ne 
sufiĉe lerta, kaj la sinjorino ekkolerinte 
piedbatis ŝin inter la okulojn. 

La princo eksaltis. 


ke suferu ŝia senpeka ido... Sara ne 
lavos plu la piedojn de la nova sinjorino 
kaj ne estos piedbatata de ŝi. En la domo 
de la servistoj vi donos al ŝi apartan 
ĉambron, kelke da mebloj kaj nutraĵon, 
kian bezonas virino, antaŭ ne longe 
akuŝinta. Ŝi nutru en trankvilo sian 



— Kaj Sara?... — demandis li 
rapide. 

— Ŝi falis teren. Kaj kiam la nova 
sinjorino ordonis al ŝi iri for, ŝi eliris, 
mallaŭte plorante. 

La princo komencis paŝi en la 
ĉambro. 

— Kiel ŝi pasigis la nokton?... 

— La nova sinjorino?... 

— NeL. — interrompis la 
kronprinco. — Mi demandas pri 
Sara. 


— Konforme al la ordono, Sara iris 
kun la infano en la ĉambron de la 
servistoj. Tie iu virino, de kompato, 
cedis al ŝi freŝan maton, sed Sara 
ne kuŝiĝis kaj sidis la tutan nokton 
kun la infano sur la genuoj. 

— Kaj la infano ?... — demandis la 
princo. 

— La infano fartas bone. Hodiaŭ 
matene, kiam la Hebreino iris servi 
la novan sinjorinon, aliaj virinoj banis 
la etulon, kaj la edzino de I' paŝtisto, kiu 
ankaŭ havas suĉinfanon, nutris ĝin. 

La princo haltis antaŭ la intendanto. 

— Malbone estas — diris li — se bovino, 
anstataŭ nutri sian idon, iras plugi kaj 
estas batata per bastono. Do, kvankam 
la Hebreino estas tre kulpa, mi ne volas, 


infanon. 

— Vivu eterne nia estro! — respondis la 
intendanto kaj ekkuris plenumi la ordonojn 
de I' vic-reĝo, ĉar la tuta servistaro amis 
Saran, kaj en la daŭro de kelke da horoj 
jam ekmalamis la kolereman kaj krieman 
Kaman. 

